ผู้นำฝ่ายอักษะระหว่างสงครามโลกครั้งที่สอง
นาซีเยอรมนี

| รูป | ชื่อ | ช่วงชีวิต | หมายเหตุ |
| --- | --- | --- | --- |
|  | อดอล์ฟ ฮิตเลอร์  (Adolf Hitler) | 20 เมษายน ค.ศ. 1889 - 30 เมษายน ค.ศ. 1945 | ผู้นำนาซีเยอรมนี ดำรงตำแหน่งนายกรัฐมนตรีแห่งเยอรมนีตั้งแต่ ค.ศ. 1933 ต่อมาตั้งตนเป็นฟือเรอร์ (ผู้นำ) ฮิตเลอร์เป็นผู้บัญชาการกองทัพเยอรมันทั้งหมด และมีอิทธิพลอย่างมากต่อการทำสงครามของเยอรมนี และ นโยบายด้านการต่างประเทศตามลัทธินาซี เขาก่ออัตวินิบาตกรรมในวันที่ 30 เมษายน ค.ศ. 1945 |
|  | ไฮน์ริช ฮิมม์เลอร์  (Heinrich Himmler) | 7 ตุลาคม ค.ศ. 1900 - 23 พฤษภาคม ค.ศ. 1945 | ผู้บัญชาการหน่วยเอสเอสและหน่วยตำรวจลับเกสตาโป มีส่วนรู้เห็นต่อการสร้างค่ายกักกันชาวยิวในทวีปยุโรป เขาก่ออัตวินิบาตกรรมระหว่างถูกจับกุมโดยกองทัพอังกฤษด้วยไซยาไนด์ |
|  | แฮร์มันน์ เกอริง  (Hermann Göring) | 12 มกราคม ค.ศ. 1893 - 15 ตุลาคม ค.ศ. 1946 | ผู้บัญชาการกองทัพอากาศ ได้รับเหรียญกางเขนเหล็กชั้นที่หนึ่งในความเป็นผู้นำที่ยอดเยี่ยม เขาถูกจัดเป็นอาชญากรสงครามอันดับที่ 3 ในการพิจารณาคดีเนือร์นแบร์ก เขาก่ออัตวินิบาตกรรมด้วยไซยาไนด์ก่อนที่จะถูกประหารชีวิตไม่กี่ชั่วโมง |
|  | โยเซฟ เกิบเบลส์  (Joseph Goebbels) | 29 ตุลาคม ค.ศ. 1897 - 1 พฤษภาคม ค.ศ. 1945 | รัฐมนตรีว่าการกระทรวงโฆษณาการ (Ministry for Popular Enlightenment and Propaganda) ตั้งแต่ พ.ศ. 2476 - 2488 เป็นคนใกล้ชิดและผู้ติดตามคนสนิทของฮิตเลอร์ มีอิทธิพลอย่างมากต่อกำลังใจและการเตรียมตัวของประชาชนชาวเยอรมัน ต่อมาได้รับเลือกให้เป็นมุขมนตรีแห่งเยอรมนี ก่อนหน้าที่เขาจะก่ออัตวินิบาตกรรมเพียงหนึ่งวัน |
|  | รูดอล์ฟ เฮสส์  (Rudolf Hess) | 26 เมษายน ค.ศ. 1894 - 17 สิงหาคม ค.ศ. 1987 | รองหัวหน้าพรรคนาซีและผู้ช่วยของฮิตเลอร์ในพรรคนาซี เขาได้บินเดี่ยวไปยังสกอตแลนด์ในความพยายามที่จะเจรจาสันติภาพกับสหราชอาณาจักร แต่เขาถูกจับกุมและตกเป็นเชลยศึก เฮสส์ถูกพิจารณาที่เนือร์นแบร์กและถูกตัดสินจำคุกตลอดชีวิต ที่เรือนจำสพันเดา กรุงเบอร์ลิน และเสียชีวิตในเรือนจำแห่งนี้ใน ค.ศ. 1987 |
|  | เอริช แรดเดอร์  (Erich Raeder) | 24 เมษายน ค.ศ. 1876 - 6 พฤศจิกายน ค.ศ. 1960 | จอมพลเรือ (Großadmiral) และผู้บัญชาการใหญ่กองทัพเรือ แห่งนาซีเยอรมนี หรือครีคส์มารีเนอ (Kriegsmarine) ตั้งแต่วันที่ 1 เมษายน พ.ศ. 2482 - 30 มกราคม พ.ศ. 2486 |
|  | คาร์ล เดอนิทซ์  (Karl Dönitz) | 16 กันยายน ค.ศ. 1891 - 24 ธันวาคม ค.ศ. 1980 | เป็นจอมพลเรือและผู้บัญชาการใหญ่กองทัพเรือต่อจากแรดเดอร์ และเป็นประธานาธิบดีแห่งเยอรมนีเป็นเวลา 23 วันหลังจากการตายของฮิตเลอร์ เป็นผู้บัญชาการกองเรืออูระหว่างยุทธบริเวณมหาสมุทรแอตแลนติก |
|  | ไฮนซ์ กูเดเรียน  (Heinz Guderian) | 17 มิถุนายน ค.ศ. 1888 - 14 พฤษภาคม ค.ศ. 1954 | พลเอกอาวุโสแห่งกองทัพบกนาซีเยอรมนี เขาเป็นผู้คิดค้นยุทธการสายฟ้าแลบ (บลิทซครีก) เป็นผู้บัญชาการกองทัพเยอรมันจำนวนมากในช่วงต้นของสงคราม ต่อมาได้เป็นหัวหน้าเสนธิการของกองทัพภายหลังเดือนกรกฎาคม ค.ศ. 1944 |
|  | เกิร์ด ฟอน รุนด์ชเทดท์  (Karl Rudolf Gerd von Rundstedt) | 12 ธันวาคม ค.ศ. 1875 – 24 กุมภาพันธ์ ค.ศ. 1953 | จอมพลแห่งกองทัพเยอรมันในช่วงสงครามโลกครั้งที่สอง ผู้ได้รับสมญานามว่า "อัศวินดำ" (Black Knight) เขาเป็นผู้รวบรวมกองกำลังเพื่อรับมือกับปฏิบัติการมาร์เก็ตการ์เดนของฝ่ายสัมพันธมิตรอย่างรวดเร็วและได้รับชัยชนะ |
|  | เออร์วิน รอมเมล  (Erwin Rommel) | 15 พฤศจิกายน ค.ศ. 1891 – 14 ตุลาคม ค.ศ. 1944 | ผู้บัญชาการกองทัพแอฟริกาและเป็นที่รู้จักกันดีในฉายา "จิ้งจอกทะเลทราย" ได้รับการยกย่องอย่างสูงจากทุกฝ่ายแม้แต่ฝ่ายศัตรู ภายหลังได้รับเลือกให้บัญชาการทหารเยอรมันระหว่างยุทธการแห่งนอร์มังดี รอมเมลถูกบังคับให้ทำอัตวินิบาตกรรมโดยฮิตเลอร์ |
|  | โรแบร์ท ฟ็อน ไกรม์  (Robert von Greim) | 22 มิถุนายน ค.ศ. 1892 – 24 มิถุนายน ค.ศ. 1945 | เป็นจอมพลอากาศและผู้บัญชาการแห่งกองทัพอากาศต่อจากเกอริง ต่อมาหลังจากที่เยอรมันได้ยอมจำนนต่อสัมพันธมิตร ไกรม์ถูกจับเป็นเชลยโดยกองทัพสหรัฐ ต่อมาเขาได้ทำอัตวินิบาตกรรมในเรือนจำ |
|  | อัลแบร์ท เค็สเซิลริง  (Albert Kesselring) | 30 พฤศจิกายน ค.ศ. 1885 – 16 กรกฎาคม ค.ศ. 1960 | เป็นจอมพลอากาศแห่งลุฟท์วัฟเฟอ |
|  | ว็อล์ฟรัม ฟ็อน ริชท์โฮเฟิน  (Wolfram von Richthofen) | 10 ตุลาคม ค.ศ. 1895 – 12 กรกฎาคม ค.ศ. 1945 | เป็นจอมพลอากาศแห่งลุฟท์วัฟเฟอ |
|  | ฮูโก ชแปร์เลอ  (Hugo Sperrle) | 7 กุมภาพันธ์ ค.ศ. 1885 – 2 เมษายน ค.ศ. 1953 | เป็นจอมพลอากาศแห่งลุฟท์วัฟเฟอ |
|  | แอร์ฮาร์ท มิลช์  (Erhard Milch) | 30 มีนาคม ค.ศ. 1892 – 25 มกราคม ค.ศ. 1972 | เป็นจอมพลอากาศแห่งลุฟท์วัฟเฟอ |
|  | ฮันส์-เกออร์ค ฟ็อน ฟรีเดอบวร์ค  (Hans-Georg von Friedeburg) | 15 กรกฎาคม ค.ศ. 1895 – 23 พฤษภาคม ค.ศ. 1945 | เป็นพลเรือเอกอาวุโสและผู้บัญชาการใหญ่กองทัพเรือคนสุดท้ายต่อจากเดอนิทซ์ ฟรีเดอบวร์คเป็นคนเดียวที่เป็นตัวแทนของกองกำลังที่จะนำเสนอในการลงนามในตราสารยอมจำนนของเยอรมนีในเมืองแร็งส์เมื่อวันที่ 7 พฤษภาคม ค.ศ. 1945 และในเบอร์ลินเมื่อวันที่ 8 พฤษภาคม ค.ศ. 1945 ต่อมาเขาได้กระทำอัตวินิบาตกรรมภายหลังจากการล่มสลายของรัฐบาลเฟล็นส์บวร์ค |
|  | วัลเทอร์ ฟ็อน เบราคิทช์  (Walther von Brauchitsch) | 4 ตุลาคม ค.ศ. 1881 – 18 ตุลาคม ค.ศ. 1948 | เป็นจอมพลและผู้บัญชาการใหญ่กองทัพบกเยอรมันในเดือนกุมภาพันธ์ ค.ศ. 1938 จนถึงเดือนพฤศจิกายน ค.ศ. 1941 ต่อมาฮิตเลอร์ได้ปลดเขาออกจากตำแหน่งไปประจำอยู่ในกำลังสำรอง เนื่องจากปัญหาด้านสุขภาพจากโรคหัวใจ ต่อมาเขาถูกจับกุมและนำตัวขึ้นพิจารณาคดีข้อหาอาชญากรรมสงคราม แต่ระหว่างที่คดีของเขายังไม่ถูกพิพากษา เขาก็เสียชีวิตในวันที่ 18 ตุลาคม ค.ศ. 1948 |
|  | แฟร์ดีนันท์ เชอร์เนอร์  (Ferdinand Schörner) | 22 มิถุนายน ค.ศ. 1892 – 2 กรกฎาคม ค.ศ. 1973 | เป็นจอมพลคนสุดท้ายของนาซีเยอรมนี และได้ขึ้นดำรงตำแหน่งผู้บัญชาการใหญ่กองทัพบกต่อจากฮิตเลอร์ในสัปดาห์สุดท้ายของสงครามโลกครั้งที่สองในทวีปยุโรป |
|  | วิลเฮ็ล์ม ไคเทิล  (Wilhelm Keitel) | 22 กันยายน ค.ศ. 1882 - 16 ตุลาคม ค.ศ. 1946 | จอมพลและหัวหน้ากองบัญชาการใหญ่แห่งแวร์มัคท์ จอมพลไคเทิลเป็นผู้ลงนามในตราสารยอมจำนนของเยอรมนีเพื่อยุติสงคราม |
|  | อัลเฟรท โยเดิล  (Alfred Jodl) | 10 พฤษภาคม ค.ศ. 1890 - 16 ตุลาคม ค.ศ. 1946 | พลเอกอาวุโสและเสนาธิการกิจการทหารแห่งแวร์มัคท์ จอมพลโยเดิลได้รับมอบอำนาจจากประธานาธิบดีคาร์ล เดอนิทซ์ เพื่อได้ลงนามตราสารยอมจำนนอย่างไม่มีเงื่อนไขต่อฝ่ายสัมพันธมิตร ในปี ค.ศ. 1945 |